Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106685&kokkuvotted=false&jaotusedVaikimisiAvatud=
Timestamp: 2020-02-25 21:16:59+00:00
Document Index: 6211089

Matched Legal Cases: ['Riigikohus ', 'kohus ', 'Riigikohus ', '§ 31', '§ 17', '§ 39', '§ 39', 'kohus ', 'Riigikohus ', '§ 207', 'kohus ', '§ 8', 'Riigikohus ', 'Riigikohus ', 'Riigikohus ', '§ 68', '§ 10', '§ 10', 'kohus ', '§ 68', '§ 68', '§ 68', 'kohus ', 'Riigikohus ', 'Riigikohus ', 'Riigikohus ', '§ 51', '§ 20', 'Riigikohus ', '§ 6']

3-1-1-62-02 Riigikohus 15.05.2002
Kui esimese astme kohus võtab apellatsioonkaebuse vastu ja saadab selle edasi ringkonnakohtusse, siis on kaebuse esitamine loetud kohtu poolt tähtaegseks ja sellisena saavad seda mõista ka menetlusosalised.
3-1-1-47-00 Riigikohus 29.03.2000
eskperiisi tegemata jätmise korral
Kuna kohtumeditsiiniekspertiisi tegemata jätmine kohtualuse suhtes ei moodusta kriminaalmenetluse seaduse olulist rikkumist, võib apellant sel juhul taotleda uue otsuse tegemist või kohtumeditsiiniekspertiisi määramist ringkonnakohtu poolt vastavalt AKKS § 31 p-le 1 ja § 17 lg-le 4.
Juhul kui apellant taotleb kriminaalasja saatmist esimese astme kohtule uueks arutamiseks kriminaalmenetluse seaduse olulise rikkumise motiivil, peab ta kaebuses täpselt märkima, millist AKKS § 39 lg-s 3 nimetatud või Riigikohtu poolt AKKS § 39 lg 4 alusel oluliseks tunnistatud rikkumist ta silmas peab. Selle nõude täitmata jätmisel peab ringkonnakohus apellatsioonkaebuse käiguta jätma.
3-1-1-10-99 Riigikohus 02.02.1999
Isiku süüdimõistmisel kuritahtlikus huligaansuses tuleb kohtuotsuses näidata, milliste tunnuste tõttu isiku käitumine moodustab kuritahtliku huligaansuse ja milliste tõenditega iga tunnus loetakse tõendatuks.
tulirelva ja laskemoona vabatahtlik äraandmine
Püstoli olemasolu ja selle asukoha avaldamine pärast politseitöötaja korraldust relv ja laskemoon politseisse tuua ei ole tulirelva ja laskemoona vabatahtlik äraandmine KrK § 207 lg 4 mõistes olenemata äraandmise vormistamise viisist.
Kohtualuse poolt oma ütluste muutmine ja enda kaitseks uute versioonide esitamine, sealhulgas süü osaline omaksvõtt ei ole uued tõendid, millele apellatsioonikohus ei või AKKS § 8 lg 2 kohaselt tugineda.
3-1-1-77-98 Riigikohus 09.06.1998
Hüpertooniatõbi ei ole apellatsioonkaebuse esitamise tähtaja möödalaskmise mõjuv põhjus juhul, kui see haigus ei välistanud kaebuse tähtaja esitamise võimalust.
3-1-1-66-98 Riigikohus 07.05.1998
Apellatsioonkaebuse esitamise tähtaja möödalaskmise põhjuste hindamisel tuleb vaadelda kõiki tähtaja möödalaskmise asjaolusid kogumis. Muuhulgas tuleb arvestada sedagi, kas kaebetähtaja ennistamist taotlev isik on ilmutanud piisavalt head tahet tagamaks ka omalt poolt kriminaalasja menetlemist mõistliku aja piires.
Ringkonnakohtu määruses apellatsioonkaebuse käiguta jätmiseks tuleb ära märkida, et tähtaja ennistamise taotlus jäetakse rahuldamata.
3-1-1-37-98 Riigikohus 09.03.1998
erikaebe instituudi eesmärk AKKS § 68)
Erikaebe eesmärk on teatavate kohtumääruste vaidlustamine iseseisvalt, lahus kriminaalasja kui terviku lahendamise vaidlustamisest.
kaebuse, protesti käiguta jätmise mõiste (AKKS § 10)
Kaebuse või protesti käiguta jätmiseks on seaduseandja lugenud AKKS § 10 lgs 1 sätestatud menetlusotsustust, milles kohus osutab kaebuse või protesti puudustele ja annab tähtaja nende kõrvaldamiseks.
kaebuse või protesti käiguta jätmise määruse peale (AKKS § 68 lg 1 p 9)
Erikaebe korras AKKS § 68 lg 1 p 9 alusel võib vaidlustada nii kaebuste ja protestide käiguta kui ka läbi vaatamata jätmist.
tõkendina vahi alla võtmise küsimustes (AKKS § 68)
Erikaebuse menetlemine on õigustatud ja põhjendatud vaid juhul, kui see tegelikult võimaldab kõrvaldada seda takistust, mis erikaebuse esitaja arvates on kriminaalmenetluses mingi menetlustoimingu tulemusel tekkinud. Sellest tulenevalt võib ringkonnakohus jätta vahi alla võtmise määruse peale esitatud erikaebuse läbi vaatamata ka juhul, kui isik on selles määruses näidatud tähtajani vangistuses juba viibinud.
3-1-1-38-98 Riigikohus 09.03.1998
3-1-1-83-97 Riigikohus 26.08.1997
Apaatiaseisund seoses vabadusekaotust ettenägeva kohtuotsuse tegemisega ei ole apellatsioonkaebuse esitamise tähtaja möödalaskmise mõjuv põhjus.
3-1-1-106-96 Riigikohus 01.10.1996
apellatsioonprotesti esitamise välistatus
tunnistaja osavõtt kriminaalasjast teise menetlusosalisena
Tunnistajana üle kuulatud prokuröril ei ole KrMK § 51 lg 4 ja § 20 lg 1 alusel õigust esitada samas kriminaalasjas apellatsioonprotesti. Niisuguse protesti esitamise korral tagastab ringkonnakohtu kohtunik selle läbivaatamatult.
3-1-1-64-96 Riigikohus 29.05.1996
Apellatsioonkaebuse esitamise tähtaja ennistamise aluseks ei ole kaebusele lisatavate dokumentide tagastamisega viivitamine kohtualuse tuttava poolt.
apellatsioonkaebuse või -protesti esitamise tähtaja ennistamine (AKKS § 6)